חרף טענותיו: הבחירות והחקירות מעסיקות את נתניהו יותר מכל הנושאים האחרים גם יחד. בדקנו ב"שקוף" את כל פרסומי נתניהו בטוויטר בשנה האחרונה וגילינו שציוצים משפחתיים יותר נפוצים מציוצים על מערכת הבריאות והחינוך במשותף
| יובל שוחנצקי | ח"כ מיקי זוהר הסביר כי ראש הממשלה נתניהו ניחן ביכולת מופלאה: "100% מהזמן שלו הוא מקדיש למען טובת המדינה ו-100% נוספים הוא מקדיש לדברים נוספים!", הוא אמר. לפעמים הפוליטיקאים עושים לנו חיים קלים. תראו.עינב גלילי, עידו רוזנבלום, גלית חוגי, ליאור אשכנזי – "גב האומה", הערב ב-21:15 בערוץ 13, אתם מוזמנים. pic.twitter.com/KBoTveFYky — ליאור שליין (@LiorSchleien) November 26, 2019  מכיוון שראש הממשלה מסרב לחשוף את יומנו הלא מסווג, לא יכולנו לבדוק האם נתניהו מצליח להיות יעיל ב-200% מהמזמן שיש לו כפי שח"כ זוהר טוען. אז במקום, בדקנו את הטוויטר של נתניהו כדי לראות במה הפרסומים שלו עוסקים. אולי זהו צוהר למה שמעסיק אותו? לצורך הבדיקה עברנו על כל הפרסומים בטוויטר של רה"מ בשנה – מהשמונה בדצמבר 2018 שנה קדימה. מה מצאנו? בשנה החולפת נתניהו פירסם כ-1,615 ציוצים.  כ-43% מציוציו של נתניהו עסקו בחקירותיו, בבחירות ובגורמים המנסים להפילו. לעומת זאת, רק כ-38% מציוציו עסקו במשרדים הממשלתיים השונים. כמו כן, נתניהו עסק במשפחתו (בטוויטר) יותר משעסק במשרד החינוך והבריאות גם יחד. אם נסתכל על פרסומיו של רה"מ נתניהו נגלה שנושא הבריאות לא מעסיק אותו כלל, לפחות בטוויטר. אפילו לא ציוץ אחד (!). וזאת עוד בשעה שהוא שר הבריאות. לעומת זאת, ענייני חוץ תפסו 20.4% מציוצי ראש הממשלה (330) וענייני ביטחון כ-9.5% מציוציו (154). במבחן המציאות, לפחות לפי טוויטר, חלון הראווה של ראש ממשלתנו, נתניהו לא מצליח לגבות את דבריו של ח"כ זוהר. ניתן לקוות שראש הממשלה יעסוק יותר בנושאים שעוזרים בתכלס לציבור, ואולי לח"כ זוהר יותר תסתדר חלוקת האחוזים. 